Prins cu un surplus de 2,15 mc de material lemnos pe care nu l-a putut justifica
La data de 12 martie în jurul orei 17:40, în timp ce desfășurau activități de supraveghere și control al traficului rutier, polițiștii Secției 11 Poliție Rurală Pojorâta, au efectuat semnul regulamentar de oprire unui ansamblu de vehicule care circula pe DJ175Breaza fiind încărcat cu material lemnos iar la volanul autoturismului a fost identificat un bărbat domiciliat în Fundu Moldovei. Astfel, cu ocazia controlului s-a procedat la interogarea în aplicația Sumal 2.0 reieșind că există un aviz pentru cantitatea de 15, 4563 mc lemn rotund rășinoase pentru cap tractor și un aviz pentru cantitatea de 21, 2658 mc lemn rotund pentru remorcă. Întrucât încărcătura a creat suspiciuni cu privire la diferența de material lemnos existentă pe ansamblul de vehicule și cea înscrisă în avizele de însoțire, acesta a fost condus la Cantonul Silvic de pe raza OS Breaza unde materialul lemnos a fost inventariat, reieșind cantitatea de 2,15 mc în plus față de cantitatea înscrisă pe avize. Având în vedere aspectele constatate, cantitatea de 2,15mc lemn rotund rășinoase molid a fost confiscată, iar societatea transportatoare a fost sancționată contravențional cu amendă în valoare de 2.000 lei. Totodată, conducătorul auto a fost sancționat contravențional conform prevederilor art. 101 alin. 1, pct.13 din OUG 195/2002 9 (nerespectarea regulilor privind transportul mărfurilor).